Lav et referat af nedenstående tekst:

Tekst:
En tidligere fodbolddommer er i Vestre Landsret i Aalborg idømt et år og tre måneders fængsel, og han må ikke beskæftige sig med børn i tre år. Manden, der er 51 år og fra Frederikshavn, er dømt for flere forhold, der handler om blufærdighedskrænkelse og seksuel omgang med mindreårige. I 2011 udgav manden sig for at være 22 år og kom i kontakt med mindreårige piger gennem chat-sider på internettet. På et tidspunkt i samme periode overtalte han en 13-årig pige til at mødes med ham i en skov ved Hinnerup, hvor de blandt andet havde samleje. Og fra september 2013 til februar 2014 var han flere gange sammen med en 14-årig pige. Ved et af møderne med den 14-årig pige kom politiet til stedet i Hjørring, hvor de befandt sig, og manden blev anholdt. Flere gange har manden desuden sendt nærgående sms-beskeder til 13-14-årige piger. Den tidligere fodbolddommer blev idømt et års fængsel ved Retten i Hjørring, og han fik forbud mod at tage kontakt til børn under 18 år gennem internettet. Desuden mistede han retten til at have med børn at gøre i tre år. Manden ankede dommen i byretten, og tirsdag er hans straf altså blevet skærpet, da Vestre Landsret har idømt ham et år og tre måneders fængsel.

Referat:
51-årig mand fra Frederikshavn er idømt et år og tre måneders fængsel for seksuel omgang med 13-14-årige piger.